25.2.2020 முதல் 16.7.2020 மற்றும் 21.11.2020 முதல் 26.12.2020 வரை சனிபகவான் உங்களின் ராசிக்கு பூர்வ புண்யாதிபதியான சூரியனின் உத்திராடம் நட்சத்திரம் முதல் பாதத்தில் செல்வதால் பிள்ளைகளின் உயர்கல்வி, உத்யோகம், திருமணம் சம்பந்தப்பட்ட முயற்சிகள் சற்று தாமதமாகும். சிலர் பிள்ளைகளை விட்டுப் பிரிந்து வேறு ஊர், வேற்று மாநிலம் அல்லது வெளிநாடு செல்ல வேண்டிய சூழ்நிலை உருவாகும். பூர்வீகச் சொத்துப் பிரச்னைக்கு சுமுகத் தீர்வு காண்பது நல்லது. அரசு விவகாரங்களில் அலட்சியம் வேண்டாம். உறவினர்களின் அன்புத் தொல்லைகள் அதிகரிக்கும். ஆனால் கார்த்திகை நட்சத்திரக்காரர்கள் முன்கோபத்தை தவிர்ப்பது நல்லது.